NaiveNeuron/SloPal huggingface dataset:
Horváthová, Eva, poslankyňa NR SR (2020-05-12):
Ďakujem veľmi pekne za slovo. My sme už podobnú debatu mali na výbore. Ja pre krátkosť času som tam nevystúpila k tomu. Keby sme išli pri tomto zákone v štandardnom legislatívnom procese, tak by to mohlo trvať aj niekoľko mesiacov, pričom táto COVID epidémia je tu a teraz. Máme teraz veľmi nízke čísla, čo ale neznamená, že nemôže prísť druhá vlna. Tento návrh zákona už je dva týždne ako tlač v Národnej rade. Ozvali sa aj odborníci lekári z praxe, ktorí mali pripomienky a tieto pripomienky boli zohľadnené. Chcem zdôrazniť, že pán minister má svoj klinický tím na ministerstve, ktorý pracuje na koncepcii, ako zvládať túto epidémiu a pandémiu v prípade, že tie čísla budú oveľa vyššie. Takže preto si myslím, že má význam toto skrátené legislatívne konanie a tie pripomienky, ktoré prišli, sú zapracované do pozmeňujúcich návrhov, ktoré už výbor zdravotníctva dostal a má možnosť sa s nimi oboznámiť. Čiže ja si myslím, že keby sme nešli skráteným legislatívnym konaním, tak o dva mesiace už možno takýto zákon vôbec nebudeme potrebovať. A čo sa týka iných pandémií možných, po čom vy voláte, po tej systematickej zmene, my nevieme, aké pandémie prídu. Ja si myslím a som toho názoru, že nedá sa teraz tento zákon našiť na všetky možné pandémie, ktoré prídu. Toto je špeciálne na COVID-19 pandémiu a tú koncepciu, ktorú pán minister nám prednesie potom v prvom čítaní, na nej pracoval tím odborníkov, takže si myslím, že je správna. Bude možnosť sa k nej vyjadriť potom aj v druhom čítaní. Ďakujem.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 146, za 131, proti 1, zdržalo sa 14 poslancov. Konštatujem, že návrh sme schválili. Teraz vás prosím, aby ste uviedli hlasovanie ďalšieho prvého čítania, a to o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty (tlač 1132). (Hlasovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1132.)
Blaha, Ľuboš, podpredseda NR SR (2024-05-03):
Pani poslankyňa Simona Petrík.
Šeliga, Juraj, podpredseda NR SR (2020-11-26):
Panie poslankyne, páni poslanci, budeme pokračovať v rokovaní, a to hodinou otázok , ktorú týmto otváram. Páni poslanci a panie poslankyne položili do včera do 12.00 hod. štrnásť otázok na členov vlády. Overovatelia vyžrebovali ich poradie. Na pána predsedu vlády nebola adresovaná žiadna otázka. Upozorňujem, to, čo dobre viete, že na otázky pánov poslancov a pani poslankýň, ktorí nie sú v sále, sa nebude odpovedať. Pán premiér sa písomne ospravedlnil a svojím zastupovaním poveril pani podpredsedníčku vlády a ministerku investícií, regionálneho rozvoja a informatizácie Slovenskej republiky, pani Veroniku Remišovú, ktorú poprosím, aby oznámila, kto z členov vlády bude odpovedať na otázky za neprítomných členov vlády. Nech sa páči, pani podpredsedníčka, máte slovo.
Lipšic, Daniel, poslanec NR SR (2015-04-21):
Ďakujem. Pán predseda, mám dve poznámky. Po prvé. Naozaj je otázka, prečo nepredložil minister spravodlivosti rozsiahlu novelu Obchodného zákonníka hneď po tom, ako vládna väčšina neprelomila prezidentovo veto, lebo, ako je známe, lehota šiestich mesiacov sa nevzťahuje na zákony, ktoré už boli schválené a vrátené prezidentom. Čiže ten zákon mohol byť predložený úplne v pohodičke v januári v zásade. A mohli sme ho prerokovávať v štandardnom legislatívnom režime. A ak treba meniť zákony o konkurze kvôli Váhostavu, tak my sme mali už dnes veľmi štíhlu verziu. A my v princípe dodnes nevieme, napriek tomu, že vláda a premiér a určite aj minister spravodlivosti pracovali cez víkend deň a noc, o tom nepochybujem, deň a noc, stále, že s čím, s akým návrhom pre druhé čítanie, kde budú paragrafy týkajúce sa Váhostavu zrejme úplne iné, ako sú v tomto návrhu, sem prišli. Druhá poznámka sa týka toho, čo spomínala pani poslankyňa, že v princípe my nepotrebujeme na riešenie podvodu vo Váhostave žiadne mimoriadne legislatívne opatrenia. Ja som to už spomínal a budem to spomínať aj možno kvôli niektorým kolegom v opozícii, Váhostav má likvidné aktíva v priebehu tohto roku vo výške 70 mil. eur, pohľadávok splatných v tomto roku 52 a v hotovosti 17, 70 mil. eur môže vyplatiť na 50 % všetkých veriteľov zabezpečených aj nezabezpečených. Čiže pokiaľ nebudeme riešiť tento podvod a budeme sa snažiť ho nejakým spôsobom upratať, prikryť, zakryť podporiť, tak žiadne reálne, slušné, spravodlivé riešenie nenájdeme.
Blanár, Juraj, podpredseda NR SR (2022-06-29):
Pani spravodajkyňa Halgašová, nech sa páči.
Galis, Dušan, poslanec NR SR (2013-12-04):
Ďakujem pekne za slovo. Vážený pán predseda, v rozprave vystúpili traja poslanci. Nikto nepodal žiadne návrhy o prerokovanom návrhu zákona. Najprv pristúpime k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených v bodoch 1 až 28 a 30 až 57 vo IV. časti spoločnej správy spoločne a tieto schváliť. Vážený pán predseda, prosím, dajte hlasovať.
Blanár, Juraj, podpredseda NR SR (2022-11-29):
Vážené pani poslankyne, páni poslanci, budeme teda pokračovať, zastúpi pána spravodajcu Krajčíra jeho kolega z hospodárskeho výboru pán Peter Vons, ktorému udeľujem slovo, aby nás informoval o výsledku rokovania výborov o tomto návrhu. Nech sa páči.
Šimko, Ivan, minister vnútra SR (2023-05-18):
Ďakujem pekne, pán predsedajúci. Vážené dámy poslankyne, vážení páni poslanci, dovoľte mi vyjadriť svoje pohnutie, že po sedemnástich rokoch som v priestoroch, kde som prežil kus svojho života. Vážený pán poslanec, poviem to veľmi stručne, pretože už vidím, že nemáme veľa času. Ministerstvo vnútra usúdilo, že vzhľadom na to, že je tesne už pred tým, ako pán predseda parlamentu vyhlási voľby, tak by zmena volebných pravidiel nebola jednoducho fér, a z toho dôvodu vyjadrilo svoje stanoviská, vyjadrilo, usilovalo sa technickými pracovníkmi spolupracovať s poslancami, aby, ak bude prijatá novela, bola prijatá a vykonateľná. Ako mám informáciu, bola prijatá novela, ktorá vykonateľná nebude, ale nejak sa s tým, nejak sa s tým vysporiadame. V každom prípade by som chcel túto príležitosť ešte využiť k tomu, aby som vás všetkých ubezpečil, že ministerstvo vnútra zabezpečí riadny priebeh volieb, tak ako vždy. My sme vždycky v politickom zápase, keď sme boli v opozícii, vyjadrovali, vyjadrovali podozrenia, že by mohlo dôjsť k nejakej manipulácii volieb, a možno si niektorí pamätáte, že v roku 1998 sme ako opozičné politické strany organizovali tzv. paralelné sčítanie, pretože sme neverili vtedy vtedajšiemu ministerstvu vnútra vedenému HZDS. A viete, ako nám vyšiel ten výsledok? Presne rovnako, ako to spočítali aj oficiálne štátne orgány. Tie rozhodnutia, ktoré prijímajú pri organizácii výkonu volieb a pri sčítavaní, ktoré organizuje ministerstvo vnútra a Štatistický úrad, sú natoľko, natoľko, natoľko strážené, že nie je možná, nie je možná žiadna manipulácia. Samozrejme, vyjdeme v ústrety, pokiaľ sa to bude dať a zákon nám to bude dovoľovať, každej transparentnosti, transparentnosti. Jediné, čo si je treba, čo si je treba ustrážiť, je to, za čo zodpovedajú kandidujúce politické strany, a to sú volebné komisie. Vo volebných komisiách to nikto iný nemôže skontrolovať, len vzájomne politické strany, ktoré budú kandidovať v nasledujúcich voľbách. Ďakujem, asi som skončil.
Grendel, Gábor, podpredseda NR SR (2021-07-23):
Pán poslanec Dostál, teraz neviem, zobrali ste naspäť? (Reakcia z pléna.) Nie. Tak nech sa páči, s reakciou na faktickú poznámku.
Paška, Pavol, predseda NR SR (2014-04-01):
Pán poslanec Nagy, do rozpravy. Pardon, reakcia, pán poslanec Kaník.
A. Belousovová, podpredsedníčka NR SR: (2008-11-28):
Dávam slovo spravodajkyni z ústavnoprávneho výboru pani poslankyni Jane Laššákovej, aby informovala Národnú radu Slovenskej republiky o výsledku rokovania výboru o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa.
Pellegrini, Peter, predseda NR SR (2014-11-27):
Ďakujem pekne, pán predseda. Uplynul čas na odpovede na otázky na predsedu vlády. Budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od pána poslanca Jozefa Mikloška na podpredsedu vlády a ministra vnútra Roberta Kaliňáka a znie: „Veľkému množstvu malých a stredných podnikateľov nie sú za ich vykonané práce zaplatené faktúry. Napríklad zadlžená stavebná spoločnosť Váhostav-SK, akciová spoločnosť, ktorá sa nachádza v reštrukturalizácii, získala zákazku na rekonštrukciu paláca a objektov v areáli Bratislavského hradu za 26,1 mil. eur. Spoločnosť vlani vykázala stratu 13,47 mil. eur. Jej výnosy sú 158,34 mil. eur a jej záväzky dosiahli 134,64 mil. eur. Ako je možné, že takéto firmy, ktoré sú v reštrukturalizácii, získavajú vo verejnom obstarávaní ďalšie štátne zákazky?“ Odpovedať bude zastupujúci pán podpredseda vlády a minister zahraničných vecí a európskych záležitostí pán Miroslav Lajčák. Nech sa páči, pán minister, máte slovo.
S. Kahanec, poslanec: (2008-02-13):
Takisto, keď zoberieme, že na jednej strane chcete chrániť nedeľu, na druhej strane glorifikujete ekonomiku, že bude to mať významný dopad na ekonomiku štátu, tvorbu bohatstva v krajine, konkurencieschopnosť. No, ekonomika je síce potrebná, aby sa rozvíjala, ale ekonomika ešte nie je všetko. A myslím si, že oveľa viac poškodzujeme našu ekonomiku výrokmi našich čelných predstaviteľov, teda čelných predstaviteľov vašej koalície alebo kauzami vládnej koalície. Oveľa viac poškodzujeme ekonomiku i konkurencieschopnosť a poškodzujeme ju predovšetkým vtedy, keď deformujeme riadne ekonomické pravidlá. Z toho všetkého mi vychádza jedna vec. Dnes asi máte zlý deň, lebo ste teraz prejavili úplne rozpoltený postoj. Na jednej strane chránime nedeľu, na druhej strane vás tlačí ekonomika iba do rozvoja štátu a tvorby bohatstva v krajine. Skúste sa nad tým zamyslieť, pán poslanec, či sa netreba vrátiť k vašim starým postojom, ktorými ste hájili aj návrat do histórie, aj kresťanské korene u nás a podobne. Ďakujem pekne.
Paška, Pavol, predseda NR SR (2012-07-02):
Ďakujem pekne, pán poslanec. Pani poslankyňa Horváthová je určený spravodajca. Poprosím ju ešte, aby informovala o návrhu. Prosím? Nie, to je pán navrhovateľ. Potom, keď bude rozprava, pán poslanec.
Krajniak, Milan, poslanec NR SR (2017-04-05):
Pani kolegyňa Grausová, ako sa hovorí, ženská logika je niekedy iná. Vypočul som si pána predsedu Kotlebu a vypočul som si vás. Prečo obviňujete pána predsedu Kotlebu, že je za zrušenie amnestií a milostí, ako povedal, prečo ho obviňujete, že chce rozbúrať slovenskú štátnosť? Prečo obviňujete pána Kotlebu, že nemyslí na sociálne problémy ľudí a veľa otázok, ktoré sú dôležitejšie. Dáva vám to logiku? Tak ste vy v klube ĽSNS za zrušenie amnestií alebo proti zrušeniu amnestií? Akú logiku to dáva, aký signál dávate? Viete vy vlastne, čo chcete? A po ďalšie my tu neriešime nejakú starú tému, my riešime úplne aktuálnu tému a tou je beztrestnosť. My tu riešime to, že ani premiér tohto štátu bývalý, ani šéf tajnej služby tohto štátu nemôže beztrestne porušovať zákony. Ak ste to doteraz nepochopili, tak vám to hovorím. A urobte si poriadok aspoň u vás v klube. Ak pán Kotleba povie, že je za zrušenie amnestií a zrušenie milostí, a vy hovoríte, že je to rozbúranie slovenskej štátnosti, tak by ste sa mali nejako zjednotiť.
M. Sabolová, poslankyňa: (2002-06-26):
J. Migaš, predseda NR SR: Ďakujem, pani poslankyňa. Pán poslanec Škoda, nech sa páči. S. Škoda, poslanec: Vážený pán predseda, vážené dámy, vážení páni. Dovoľte mi, aby som predniesol pozmeňujúci návrh k tlači 1496 - Návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 313/2001 Z. z. o verejnej službe v znení neskorších predpisov. Po prvé. V čl. 1 sa dopĺňa novým bodom 2, ktorý znie: V § 19 ods. 12 za písm. c) sa vkladá písm. d), ktoré znie: „Pôsobí ako odborný zamestnanec pedagogicko-psychologickej poradne, špeciálno-pedagogickej poradne, centra výchovnej a psychologickej prevencie, liečebno-výchovného sanatória, detského integračného centra, diagnostického centra, reedukačného detského domova, reedukačného domova pre mládež alebo ako školský špeciálny pedagóg, alebo školský psychológ v školách a v školských zariadeniach. Zdôvodnenie. Cieľom návrhu je zrovnocenniť hodnotenie všetkých pedagogických a odborných pracovníkov v rezorte školstva tak, aby boli odmeňovaní podľa pedagogickej tabuľky. Zamestnanci poradenských a preventívnych zariadení úzko spolupracujú so školou a rodinou pri riešení problémov detí, mládeže najmä v súvislosti s výchovným a vzdelávacím procesom v školách a školských zariadeniach, poskytujú pomoc pri riešení problémov detí, mládeže s poruchami správania, pomoc deťom so špeciálnymi vzdelávajúcimi potrebami, pomoc deťom zo znevýhodneného sociálneho prostredia, prevencia drogových závislostí, prevencia pred sociálnou patológiou, starostlivosť o talentované deti s problémami v osobnom vzdelávacom profesionálnom a sociálnom vývine. Zaradenie podľa základnej stupnice platových taríf môže mať za následok odchod kvalifikovaných odborníkov do iných profesií a spôsobiť neúnosný stav personálneho obsadenia týchto inštitúcií. Ide o vysokoškolsky vzdelaných kvalifikovaných pracovníkov, ktorých činnosť vyžaduje mimoriadne nároky porovnateľné s výkonmi odborných činností iných zamestnancov, ktoré zákon upravuje osobitnou pedagogickou platobnou stupnicou, napríklad učiteľov. Návrh takéto diferencované odmeňovanie odstraňuje. Ide o 808 odborných zamestnancov v rámci Slovenskej republiky, čo činí nárast finančných prostriedkov o asi 16 miliónov ročne. To je všetko. Ďakujem. Skončil som. J. Migaš, predseda NR SR: Ďalej v rozprave vystúpi pán poslanec Prokopovič.
Grendel, Gábor, podpredseda NR SR (2021-05-05):
Ďakujem pekne. Pán poslanec, vo svojom prejave ste úspešne pomiešali hrušky s jablkami, takže rád by som trošku napravil niektoré veci, ktoré ste spomínali. Napríklad ste spomenuli pána Babiša. Pán Babiš bol na zozname spolupracovníkov ŠtB. Tento zákon, o ktorom diskutujeme, sa týka zamestnancov, príslušníkov ŠtB, nie spolupracovníkov. Tí mali svoje civilné zamestnania, pracovali na rôznych miestach. Oni za svoju činnosť nedostali výsluhové dôchodky. Takže toľko k dôchodkom príslušníkov a spolupracovníkov. A druhú vec, ktorú by som chcel spomenúť, často to zaznieva v tejto sále. Už by bolo fajn to zastaviť, lebo pripomína mi to ten princíp, že stokrát opakovaná lož sa stane pravdou. Opakovane tu pripisujete 11-tisíc obetí premiérovi, bývalému premiérovi Matovičovi. Lebo plošné testovanie. Tak, prosím vás, pri tomto princípe mi chcete povedať, že za 592-tisíc obetí v Spojených štátoch môže administratíva Donalda Trumpa a Joa Bidena? Alebo pri 105-tisíc obetí vo Francúzsku administratíva pána Macrona? Za 111-tisíc administratíva pána Putina? Za 127-tisíc vo Veľkej Británii pán Johnson? Za 84-tisíc v Nemecku pani kancelárka Merkelová? A tak ďalej a tak ďalej, mohli by sme pokračovať pánom premiérom Orbánom, kancelárom Kurzom, pánom premiérom Babišom a tak... (Prerušenie vystúpenia časomerom. Potlesk.)
Baláž, Radovan, poslanec NR SR (2019-10-22):
Dajte hlasovať o tom, že Národná rada v súlade s rozhodnutím predsedu Národnej rady prideľuje tento návrh zákona na prerokovanie výboru pre financie a rozpočet a ústavnoprávnemu výboru. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní.
Antal, Peter, poslanec NR SR (2018-01-31):
Ďakujem pekne za slovo, pani predsedajúca. Martin, prešiel, prešla noc, ale dúfam, že som si zapamätal to, čo som chcel. Bolo to tam to, ten pojem verejné priestranstvo. Verejné priestranstvo z môjho pohľadu bolo nevyhnutné definovať a si myslím, že je veľmi dobre zadefinované. Aj keď tá tvoja výhrada, že vo vzťahu k súkromnému vlastníctvu, no, žiaľ, mestá a obce sú také, že veľké voľné plochy sú, sú vo vlastníctve súkromných osôb, avšak pre účely proste normálneho fungovania to musí byť zadefinované ako verejné priestranstvo, lebo potom by sme tam nerobili údržbu, nekosili by sme a tak ďalej a tak ďalej a mnoho ďalších vecí. Ten pojem verejné priestranstvo je vo viacerých zákonoch. Je v zákone o miestnych daniach, je v zákone o psoch a všade sa definuje nejakým spôsobom práve pre účely toho zákona. Toto je veľmi dobre zadefinované, to znamená, ak tam nie je ohradené, ak tam nie je zabránený prístup iným spôsobom, tak je to verejné priestranstvo, keď je to v intraviláne obce. Paragraf 4 ods. 3 písm. s) hovorí o kronike, o kronike, ktorú musí obec viesť, čiže správne vyhodené, ten, ten, ten..., ten odkaz, lebo je to skutočne prežité ustanovenie, a myslím, že z deväťdesiateho-, neviem, či deviateho, či ôsmeho roku to potom rieši zákon, kde je odkaz práve v tomto zákone o obecnom zriadení. Ja sa chcem poďakovať aj ministrovi vnútra, aj úradníkom, ktorí boli spolusúčinní pri, pri tomto pozmeňováku aj, ktorý som predkladal, a aj za to, ako definovali verejné priestranstvá a ostatné veci, ktoré sa dostali do zákona. Som veľmi rád, že sme mali spoločné stretnutie tak za účasti pána Hrnčiara... (Prerušenie vystúpenia časomerom.)
Valocký, Jozef, poslanec NR SR (2010-10-14):
Ďakujem veľmi pekne, pán predsedajúci. Pán poslanec Markovič, využijem to, čo som nestihol dopovedať v tých prvých dvoch minútach. Chcel som len povedať, že akciové spoločnosti, ktoré sú u nás teraz tu, na Slovensku, preto vychádzajú, lebo sú naddimenzované. Majú vyššie platby z poisťovní. Preto ja žiadam a hovorím, zverejnite zmluvy. Ja čakám sľub pani premiérky, kedy konečne zmluvy budú zverejnené a nevidím dôvod, aby minister čakal na zákon, nevidím dôvod, aby minister čakal na zákon, pretože minister môže zmluvy z VšZP zverejniť aj zajtra. To dúfam, pán poslanec, so mnou súhlasíte, aj bez zákona. Na iné poisťovne, ktoré sú súkromné, musíme prijať tento zákon. Hej? Ale nevidím dôvod, prečo by sme aj bez zákona nemohli zverejniť zmluvy VšZP, kde akcionárom stopercentným je minister zdravotníctva. Čo sa týka výkazníctva v akciových spoločnostiach, všetky fakultné nemocnice majú výkazníctvo ekonomiky a majetku v súlade s pokynmi ministerstva zdravotníctva, čiže jednotné, pán poslanec Novotný a pán poslanec Peťo, vypadlo mi priezvisko, prepáč. Majú jednotné. Čiže tá obava, že nemajú jednotné účtovníctvo, alebo nemajú jednotnú evidenciu majetku, nie je pravdivá. Tie pokyny sú z ministerstva zdravotníctva. Minister zdravotníctva má plnú právomoc na to, aby aj zo štátnych fakultných a univerzitných nemocníc spravil minimálne na úrovni nulového hospodárskeho výsledku alebo mierneho zisku nemocnice, len musí na to on ako reprezentant toho, že stanovuje manažmenty nemocníc, musí na tom pracovať. Ďakujem veľmi pekne.
Danko, Andrej, predseda NR SR (2016-09-14):
Ďakujem, pán poslanec. Pán poslanec Ľubomír Galko.
Hrušovský, Pavol, podpredseda NR SR (2010-10-20):
Hlasujeme, páni poslanci. (Hlasovanie.) 144 prítomných, 66 za, 38 proti, 40 sa zdržalo. Návrh zákona do druhého čítania sme neschválili. Pán poslanec Madej bol poverený gestorským výborom, ústavnoprávnym, aby predniesol návrh k prerokovávanému návrhu poslancov Národnej rady Slovenskej republiky Jána Slotu a Rafaela Rafaja na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov (tlač 127). Pán poslanec Madej. (Ruch v sále.) Páni poslanci, prosím o pokoj v rokovacej sále. Pán poslanec Kubovič, prosím o pokoj.
Blanár, Juraj, podpredseda NR SR (2022-12-21):
Dve faktické poznámky na vaše vstúpenie. Pán poslanec Suja, ako prvý.
Bugár, Béla, podpredseda NR SR (2017-12-08):
Pán poslanec Mazurek.
Zemanová, Anna, poslankyňa NR SR (2017-05-11):
Pán minister, hovorili ste o zlacnení D4-ky, že sa vysúťažila za menej peňazí, ako bol predpoklad. No ale prečo sa tak stalo? Pretože sa zmenili – tu som, v strede, tu – pretože sa zmenili parametre D4-ky. Diaľnica sa zúžila na niektorých profiloch a hlavne sa prerobila križovatka D4, D1, ktorá pôvodne bola projektovaná úplne inak. A práve aj zmena tohto projektu vyvolala následne zmeny na D1-ke a vyvolané zmeny súvisiace s týmto kolektorom. Ja sa pýtam, pán minister, čo na to povie Európska investičná banka, ktorá úveruje v hodnote 426 mil. eur tento projekt? Ako sa jej bude páčiť to, že tu budú pošliapavané vlastnícke práva ľudí, ktorí do dnešného dňa nemajú usporiadané pozemky pod stavbou? A ešte na záver, hovorilo sa tu o tej Triblavine. Pán minister, do dnešného dňa ministerstvo, Národná diaľničná a Bratislavský samosprávny kraj majú platne uzavretú zmluvu o výstavbe kolektorov diaľnice a súbežných kolektorov pozdĺž diaľnice D1. Vy nemôžte povedať, že vás to nezaujíma, že vás kolektory netrápia, lebo to je regionálna stavba. Vy máte platne uzavretú zmluvu, kde ste podpísaný, ako je podpísaný minister, Národná diaľničná spoločnosť a so svojimi záväzkami aj Bratislavský samosprávny kraj. Ak je tak, ako vy hovoríte, tak dodržujte kultúru vzájomného obchodovania, oslovte samosprávny kraj a túto zmluvu vypovedajte a zdôvodnite kraju, ale aj ľuďom, prečo zrazu táto zmluva, ktorú ste vy iniciovali ako ministerstvo, zrazu nemá byť a prečo zrazu tie kolektory tam nechcete stavať. A to je vyvolané zmenou D4-ky, D1-ky, jeden z dôvodov. A jeden... (Prerušenie vystúpenia časomerom.)
Bugár, Béla, podpredseda NR SR (2016-12-06):
Nech sa páči, prezentujme sa a hlasujme. (Hlasovanie.) Prítomných 142 poslancov, za 66, proti 42, zdržalo sa 33 poslancov, 1 nehlasoval. Konštatujem, že návrh nebol schválený.
Budaj, Ján, poslanec NR SR (2020-01-21):
Ďakujem pekne. Uvedomujem si, že je posledná schôdza, ale dejú sa nám v krajine, v našom štáte mimoriadne veci. Preto navrhujem, aby sme schválili ako bod programu informáciu generálneho prokurátora o situácii na Generálnej prokuratúre po škandalóznom zadržaní a vzápätí rovnako škandalóznom prepustení Dobroslava Trnku. Ďakujem.
Danko, Andrej, podpredseda NR SR (2024-06-27):
Poslankyňa Kalmárová.
Kubánek, Stanislav, poslanec NR SR (2016-11-29):
Vážený pán predsedajúci, v rozprave vystúpili dvaja páni poslanci. Pán poslanec Dostál podal procedurálny návrh, aby návrh vlády na skrátené legislatívne konanie bol vrátený predkladateľovi na dopracovanie. Pán predsedajúci, dajte, prosím, hlasovať o tomto procedurálnom návrhu pána Dostála.
Gál, Gábor, poslanec NR SR (2012-11-06):
Ďakujem za slovo, pani podpredsedníčka. No, pán poslanec Martvoň, veľmi zaujímavý príspevok, viete, ja som tu už štvrté volebné obdobie a niekto, už môj predrečník naznačil, že my tu zažívame určité sínusy, kosínusy, že keď sme v opozícii, sa inak správame, keď sme v koalícii, zase sa inak správame. Mandát poslanca je vtedy taký vyvážený, keď sa správa tak, ako v koalícii, tak aj v opozícii. Zabudli ste povedať, citovať ale jeden článok, čl. 73 ods. 2 ústavy, ktorý hovorí, že poslanci sú zástupcovia občanov, mandát vykonávajú osobne podľa svojho svedomia a presvedčenia, a nie sú viazaní príkazmi. (Potlesk.) Čiže osobne. Je rad inštitútov, ktoré máme k dispozícií, aby sme kontrolovali vládnu moc. Je to hodina otázok, interpelácie. Vlastne je to aj zákonodarná iniciatíva. No a sú tu v neposlednom rade tie teraz spomenuté poslanecké prieskumy. Či ísť týmto navrhnutým systémom, že jeden poslanec sa rozhodne a bude vykonávať svoj poslanecký prieskum, je to na diskusiu. Ale určite tento systém, aký je, je nedobrý pre opozíciu. Aj vy môžete byť ešte v opozícii, lebo väčšina sa rozhodne a v živote výbor, v ktorom má koalícia väčšinu, sa neuznesie na tom, aby bol vykonaný poslanecký prieskum. Možno, možno by som ešte išiel do tej, do toho kompromisu, že jedna tretina výboru, ak schváli poslanecký prieskum, tak nech je, lebo individuálny výkon poslaneckého prieskumu sa mi javí troška tak prisilné. Robí z nás nejakých polobohov. A to by som nerád.
Pellegrini, Peter, predseda NR SR (2024-02-27):
Ďakujem pekne. Na vaše vystúpenie štyri faktické poznámky. Pani poslankyňa Kalmárová.
Paška, Pavol, predseda NR SR (2013-05-17):
Ďakujem pekne, pani spravodajkyňa. Prerušujem rokovanie o tomto bode programu. A budeme pokračovať prvým čítaním o návrhu poslancov Maroša Kondróta, Michala Bagačku a Františka Petra na vydanie zákona č. 175 o niektorých opatreniach týkajúcich sa prípravy významných investícií a doplnení niektorých zákonov v znení neskorších predpisov a ktorým sa mení zákon č. 50 o územnom plánovaní a stavebnom poriadku (stavebný zákon) v znení neskorších predpisov. Nech sa páči, pán navrhovateľ. Je to tlač 465. [Rokovanie o návrhu poslancov Národnej rady Slovenskej republiky Maroša Kondróta, Michala Bagačku a Františka Petra na vydanie zákona, ktorým sa mení zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a ktorým sa mení zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 465.]
P. Paška, predseda NR SR: (2007-09-14):
Pani spravodajkyňa, chcete k rozprave zaujať stanovisko?
Paška, Pavol, predseda NR SR (2014-11-09):
Poprosím spoločnú spravodajkyňu z ústavnoprávneho výboru pani poslankyňu Annu Vittekovú, aby informovala Národnú radu o výsledku prerokovania tohto návrhu vo výboroch.
P. Hrušovský, predseda NR SR: (2003-11-06):
Poprosím pána ministra Chmela, aby odpovedal na otázku pána poslanca Hanzela, ktorý sa vás pýta: „Pán minister, slovenská filmová tvorba sa prakticky po novembri 1989 zlikvidovala. Máte riešenie ako sa navrátiť k pôvodnej slovenskej filmovej tvorbe? Alebo budeme nasávať krvavú a násilnícku kultúru našich zámorských bratov v triku?“ Pán minister, odpovedajte.
Hrnčiar, Andrej, podpredseda NR SR (2019-05-09):
Otváram všeobecnú rozpravu. Do rozpravy som dostal jednu písomnú prihlášku. Za klub OĽANO pani poslankyňa Gaborčáková.
Pellegrini, Peter, predseda NR SR (2015-11-26):
Ďakujem pekne, pani poslankyňa, ani na vaše vystúpenie neevidujem žiadne, žiadnu faktickú poznámku. Ďalší vystúpi pán poslanec Beblavý, posledný písomne prihlásený. Pani podpredsedníčka, tak?
Danko, Andrej, predseda NR SR (2018-10-24):
Na vystúpenie pána poslanca sedem faktických. Uzatváram možnosť prihlásenia. Prvý, pán poslanec Osuský.
Z. Horváth, poslanec: (2009-12-02):
Prezident Asociácie zamestnávateľských zväzov a združení Slovenskej republiky Tomáš Malatinský oznámil Národnej rade Slovenskej republiky listom zo dňa 30. októbra 2009, že Prezídium zamestnávateľských zväzov a združení Slovenskej republiky uznesením č. 23 z 23. septembra 2009 navrhlo Národnej rade Slovenskej republiky v súlade s § 123 ods. 4 zákona č. 461/2003 Z. z. o sociálnom poistení zvoliť Mgr. Branislava Masára za člena Dozornej rady Sociálnej poisťovne ako zástupcu navrhnutého reprezentatívnymi združeniami zamestnávateľov. Dôvodom voľby člena Dozornej rady Sociálnej poisťovne navrhnutého reprezentatívnymi združeniami zamestnávateľov je zánik členstva smrťou člena Dozornej rady Sociálnej poisťovne Petra Masára dňom 30. júna 2009 podľa § 123 ods. 17 písm. d) zákona č. 461/2003 Z. z. o sociálnom poistení. Návrh na voľbu zástupcu navrhnutého reprezentatívnymi združeniami zamestnávateľov do  Dozornej rady Sociálnej poisťovne predkladá Národnej rade Slovenskej republiky Výbor Národnej rady Slovenskej republiky pre sociálne veci a bývanie, do ktorého pôsobnosti Sociálna poisťovňa patrí. Výbor Národnej rady Slovenskej republiky pre sociálne veci a bývanie vzal na vedomie zánik členstva Petra Masára v Dozornej rade Sociálnej poisťovne dňom 30. júna 2009 a konštatoval, že je v súlade § 123 ods. 17 písm. d) zákona č. 461/2003 Z. z. Súčasne konštatoval, že  návrh na voľbu Branislava Masára za člena Dozornej rady Sociálnej poisťovne bol predložený v súlade so zákonom č. 461/2003 Z. z. o sociálnom poistení v znení zákona č. 677/2006 Z. z. a spĺňa podmienky stanovené § 123 ods. 5 zákona č. 461/2003 Z. z. o sociálnom poistení v znení zákona č. 677/2006 Z. z. Bezúhonnosť Branislava Masára podľa § 123 ods. 5 zákona č. 461/2003 Z. z. je preukázaná výpisom z registra trestov zo dňa 6. novembra 2009. Uznesením č. 306 z 26. novembra 2009 výbor súhlasil s predloženým návrhom na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne a odporúča Národnej rade Slovenskej republiky podľa § 123 ods. 3 a 4 zákona č. 461/2003 Z. z. o sociálnom poistení v znení zákona č. 677/2006 Z. z. zvoliť za člena Dozornej rady Sociálnej poisťovne Branislava Masára, zástupcu navrhnutého reprezentatívnymi združeniami zamestnávateľov. Výbor Národnej rady Slovenskej republiky pre sociálne veci a bývanie v súlade s volebným poriadkom o voľbe a odvolávaní iných funkcionárov odporúča Národnej rade Slovenskej republiky, aby voľba člena Dozornej rady Sociálnej poisťovne sa konala verejným hlasovaním. Opakovaná voľba sa nekoná, ak bol na funkciu navrhnutý len jeden kandidát, ktorý z dôvodu, že nezískal potrebnú väčšinu hlasov, nebol zvolený. V takom prípade sa vykonajú nové voľby na niektorej z ďalších schôdzí Národnej rady Slovenskej republiky. Pán predsedajúci, skončil som.
Zemanová, Anna, poslankyňa NR SR (2017-02-07):
Chcem povedať toľko, že naozaj príčinou bola nedostatočne vybavená baňa protipožiarnymi opatreniami a dôvodom bol nedostatok peňazí. Tak kde boli tie peniaze? Prečo tie peniaze, ktoré boli dotáciou pre tieto bane, nešli do bane? Nešli baníkom a nešlo, nešli na ochranu ich zdravia a bezpečia.
Ďuriš Nicholsonová, Lucia, podpredsedníčka NR SR (2018-11-30):
V zmysle rokovacieho poriadku teraz vystúpi pán spravodajca, pán poslanec Podmanický. Nech sa páči. (Reakcia spravodajcu.) Prepáčte, áno, Kamenický, pardon.
Sloboda, Radovan, poslanec NR SR (2021-10-20):
Ďakujem za slovo, pán predsedajúci. Pán kolega Blcháč, viete, vy ste tu spomenul, že koľko dávate peňazí v Liptovskom Mikuláši do športu, myslím, že 1,5 mil. ste uviedol, len treba mať na zreteli to, že to je nejaká... vaše politické rozhodnutie v meste, ja neviem, ako to máte štruktúrované, a v každom prípade máte to rozdelené pre nejaké športy, zrejme, zrejme podporujete aj prevádzku niektorých, niektorých zariadení ako obvykle sú plavárne alebo hokejové štadióny, no ale rozdiel voči tomuto, voči tomuto novému zákonu bude v tom, že tam vy sa rozhodnete iba o tom, či mesto toto umožní – a pre všetkých rovnako. Toto je ten rozdiel, že takto vy poviete, dáme do futbalu toľko, do hokeja toľko, ale trebárs do... na karate a na nejaké bojové športy nedáte nič. Ale pokiaľ podnikatelia v týchto športoch – a umožníte im odpočítavať z prevádzky daň zo stavby – sa rozhodnú prevádzkovať bojové športy, prevádzkovať futbal, tak budú mať všade rovnaké podmienky. Toto je dôležité. A druhá dôležitá vec je tá, že treba sa pozerať aj za kopec, za horizont. Prijatie tohoto zákona umožní obciam zrušiť túto daň, čo bude znamenať pre obce a pre investorov lepšiu možnosť získavania podnikateľov, ktorí budú chcieť investovať do športovej infraštruktúry. A toto je tiež jeden z hlavných cieľov tejto zmeny, a ktorý, ktorý si potom budete môcť vykonávať v politike miest a obcí. Ďakujem.
Šimečka, Michal, podpredseda NR SR (2024-04-19):
Ďakujem. Pani poslankyňa Vaľová.
Bugár, Béla, podpredseda NR SR (2016-10-26):
Ďakujem pekne. Prerušujem rokovanie o tomto bode programu. A budeme pokračovať prvým čítaním o návrhu poslancov Eugena Jurzycu, Ľubomíra Galka, Jozefa Rajtára, Eduarda Hegera, Petra Štarchoňa na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy (tlač 267). Pán poslanec Jurzyca ako navrhovateľ, nech sa páči, máte slovo. (Rokovanie o návrhu poslancov Národnej rady Slovenskej republiky Eugena Jurzycu, Ľubomíra Galka, Jozefa Rajtára, Eduarda Hegera a Petra Štarchoňa na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 267.)
Hrnčiar, Andrej, podpredseda NR SR (2019-09-18):
Pán poslanec Nedoba.
Hlina, Alojz, poslanec NR SR (2013-09-12):
Pán predseda, vidíte, to je znamenie. No ale ja som v bode interpelácie.
Laššáková, Jana, podpredsedníčka NR SR (2014-05-29):
Na vystúpenie pána poslanca s faktickou poznámkou pán poslanec Senko, pán poslanec Lebocký. Končím možnosť prihlásiť sa s faktickými poznámkami. Nech sa páči, pán poslanec Senko.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-09-14):
Ďakujem pekne, vážený pán podpredseda Národnej rady . Vážená pani poslankyňa, vážení páni poslanci, ctení nepočetní hostia, dovoľte mi z poverenia vlády Slovenskej republiky na dnešné rokovanie Národnej rady uviesť v druhom čítaní vládny návrh zákona o poštových službách a o zmene a doplnení niektorých zákonov. Cieľom tohto samotného návrhu zákona je transpozícia smernice Európskeho parlamentu a Rady z roku 2008 pod č. 6 z februára 2008, ktorou sa mení a dopĺňa pôvodná smernica z roku1997 pod č. 67 Európskeho spoločenstva, s ohľadom na úplné dokončenie vnútorného trhu poštových služieb Spoločenstva. Predložený návrh vytvára legislatívny rámec na poskytovanie poštových služieb a poštového platobného styku na liberalizovanom, otvorenom poštovom trhu s garanciou tzv. univerzálnej poštovej služby a zavedením nového modelu financovania tejto univerzálnej služby prostredníctvom kompenzačného fondu. Tento má byť tvorený príspevkami poštových podnikov a štátneho rozpočtu. S týmto súvisia aj zmeny v systéme vzniku oprávnení na poskytovanie poštových služieb a na zavedenie pojmu zameniteľných poštových služieb. Ďalšie úpravy sa týkajú najmä zavedenia prístupu do verejnej poštovej siete, spresnenia definícií, statusu alebo postavenia poštových podnikov, práv a povinností, zodpovednosti za škodu, štátnej regulácie a štátneho dohľadu nad poskytovaním poštových služieb. Tento návrh zákona vláda schválila 8. júna. Voči tomu, čo bolo skoncipované v spoločnej správe schválenej v gestorskom výbore, nemám ako predkladateľ námietky. Aj preto vás, vážená pani poslankyňa, vážení páni poslanci, si dovoľujem požiadať o podporu a schválenie predloženého návrhu.
Drobný, Stanislav, poslanec NR SR (2019-03-28):
Ďakujem. Vážený pán predsedajúci, v rozprave vystúpili dvaja poslanci, pán Klus a pán Dostál. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2017-03-24):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Dvaja pána poslanci. Ukončujem možnosť sa prihlásiť. Nech sa páči, pán poslanec Klus.
Bartek, Michal, poslanec NR SR (2024-06-13):
Ďakujem veľmi pekne. Ja budem naozaj stručný a krátky. Ďakujem aj za korektný prístup kolegom z opozície k tomuto návrhu zákona. Len v krátkosti by som chcel zareagovať na pána Štefunka možno, lebo načrtol takú polemiku o tom, že sa bojíme občanom povedať to, že chceme aj my pomôcť Ukrajincom. No, pán kolega Štefunko, ja nemám ten pocit. Ja si osobne myslím a budem, ale povedali ste v zmysle, že národno-nacionalistické strany vládnej koalície majú problém jednoducho povedať, možnože aj Ukrajincom vieme pomôcť. Ja vám poviem tak. Mne je jedno, či pomôžeme Tatárom, Ukrajincom, Rusom, pokiaľ sem takíto ľudia na Slovensko prídu, naučíme ich slovom a písmom ovládať náš materinský jazyk, a zapoja sa do pracovného procesu a budú žiť podľa našich slovenských zákonov a predpisov a budú prínosom pre našu ekonomiku, takýchto ľudí, ktorí skutočne priložia ruku k budovaniu našej vlasti, určite vždy radi privítame. Ďakujem.
Kmec, Stanislav, poslanec NR SR (2019-10-17):
Ďakujem. Vážený pán predsedajúci, v rozprave vystúpil pán poslanec Antal, ktorý podal jeden pozmeňujúci a doplňujúci návrh. Keďže bol pozmeňujúci a doplňujúci návrh pána poslanca Antala podaný dnes, pán predsedajúci, dajte, prosím, hlasovať o skrátení lehoty podľa § 83 ods. 4 rokovacieho poriadku.
Vitteková, Anna, poslankyňa NR SR (2015-04-23):
Pán predseda, dajte hlasovať o návrhu zákona ako o celku.
Pellegrini, Peter, predseda NR SR (2015-06-26):
Ďakujem pekne. S reakciou na faktické poznámky pán poslanec Kollár.
Kollár, Boris, predseda NR SR (2020-07-07):
Ďakujem pekne, pokračujeme ďalej. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem, končím možnosť prihlásiť sa ústne, evidujem ôsmich poslancov. Do rozpravy je prihlásená prvá pani poslankyňa Drábiková. Nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 154.)
Laurenčík, Milan, podpredseda NR SR (2020-07-14):
Ďakujem. Prosím, zaujmite miesto pre spravodajcu. Otváram všeobecnú rozpravu. Do rozpravy som nedostal žiadnu písomnú prihlášku, pýtam sa preto, či sa chce niekto prihlásiť do rozpravy ústne. Konštatujem, že nie. Končím možnosť prihlásiť sa do rozpravy ústne a do rozpravy je prihlásená pani navrhovateľka. Nech sa páči, pani poslankyňa.
Matovič, Igor, poslanec NR SR (2018-02-13):
Aby to bolo v pamäti, tak idem od konca. Pán poslanec Muňko, vy ste boli dlhé, dlhé roky šéf Sociálnej poisťovne. Vy keby ste buchli si po stole, dnes sme mohli mať po rómskom probléme. Keď hovoríte, že jediné riešenie je internátne školy a dávate príklad Izrael, skúste sa radšej pozrieť na Kanadu a Austráliu, ktoré naozaj vo veľkom, či to boli Aborigéni, alebo to boli Indiáni v Kanade, kde si mysleli, že to vyriešia cez internátne školy. Aj pre tých z vás, ktorí nie ste v problematike, internátne školy na konci spôsobili to, že na začiatku síce vytrhli niekoho, tie decká z tých, z toho prostredia, ktoré teda povedzme že nebolo sociálne motivačné, chodili niekam na školu, tá väčšinová spoločnosť ich neprijala a tie decká sa vrátili späť do tej svojej komunity, v ktorej boli tie deti ako nejakí votrelci. Jednoducho vytrhli ich odtiaľ, vrátili ich späť akože vzdelaných a ani tá vlastná komunita ich späť neprijala. Na konci sa austrálska vláda a kanadská vláda verejne ospravedlňovali či Indiánom, alebo Aborigénom za tento experiment internátnych škôl, ktoré na nich skúšali. Čiže poprosil by som vás, pán poslanec Muňko, aby ste, keď budete hľadať nejaké riešenia, aby ste si, keď niekto niekedy v minulosti niečo skúšal na niekom, tak aby ste si pozreli, aké to malo dopady a výsledky. Čiže konkrétne internátne školy mali veľmi zlé výsledky a hlavne je to extrémne drahé. Je omnoho lepšie postaviť školu, ktorá patrí všetkým, to decko tam príde a späť odchádza do domácnosti, to je jedno, už akejkoľvek, kde sa starajú tí rodičia. Ale postaviť internátne školy, zaplatiť 24-hodinovú starostlivosť, 24-hodinovú stravu, 24-hodinovú, neviem čo, bezpečnosť, dovoz a podobne, je drasticky drahšie ako toto jednoduché riešenie. A keď už teda takto, tak; a, ne, nemá zmysel, potom v rozprave ešte.
Blaha, Ľuboš, podpredseda NR SR (2024-01-24):
Pani pokla... poslankyňa Ingrid Kosová.
M. Číž, podpredseda NR SR: (2009-12-08):
(Hlasovanie.) 130 prítomných, 56 za, 7 proti, 67 sa zdržalo. Konštatujem, že Národná rada nebude pokračovať v rokovaní o tomto návrhu zákona. Ďakujem spravodajcovi. Teraz nasleduje hlasovanie v prvom čítaní o návrhu poslancov Národnej rady Slovenskej republiky Štefana Kužmu a Jaroslava Ivanča na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov (tlač 1337). Slovo má poverený spravodajca výboru pán poslanec Miššík. Má slovo, uvedie hlasovanie.
Pellegrini, Peter, predseda NR SR (2015-05-13):
Panie poslankyne, páni poslanci, poprosím vás, aby ste zaujali svoje miesta, o malú chvíľu pristúpime k hlasovaniu. Ešte predtým mi dovoľte, aby som u nás v rokovacej sále na balkóne privítal študentov zo Strednej odbornej školy stavebnej z ulice Tulipánová zo Žiliny. Vitajte. (Potlesk.) Vážené panie poslankyne, vážení páni poslanci, budeme pokračovať v prerušenom rokovaní hlasovaním. Poprosím teraz spoločného spravodajcu z výboru pre sociálne veci pána poslanca Viliama Jasaňa, aby uvádzal hlasovanie o bode 26 programu, ktorým je druhé čítanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 1424). Pán poslanec Jasaň, nech sa páči, máte slovo.
Paška, Pavol, predseda NR SR (2012-07-25):
Hlasujeme. (Hlasovanie.) 140 prítomných, 79 bolo za, 48 proti, 13 sa zdržalo. Návrh sme schválili.
Jurinová, Erika, podpredsedníčka NR SR (2013-10-18):
S reakciou na faktické poznámky pán poslanec Mičovský.
Bittó Cigániková, Jana, poslankyňa NR SR (2023-11-22):
Ďakujem, pán Danko, za slovo. Tomáš Szalay, neštvi ma. Jak, čo si to povedal? Podkopanie nôh slovenských zdravotníkov, ty si vlastne celé roky môj učiteľ v zdravotníctve, ale tuto ťa ja musím naučiť, to nie je podkopávanie, to je úplne normálny nedostatok slovenských zdravotníkov, ktoré my reálne máme, a to vedia aj oni, čiže čo vedia maximum a ešte viac nech spravia. Však ich podporme, nech robia do ôsmej večer, ak budú chcieť, a však na tom sa zhodneme, kľudne dajme viaczdrojové financie, podporme to, ale stále bude nejaká skupina, ktorá nestihne, lebo som hovorila, anestéziológovia a tak ďalej, ty to ako prvý veľmi dobre vieš. A tam ja len vravím, veď dobre, tak keď nestíhame všetko, tak nejakú časť, keď na to budú peniaze, pošlime do zahraničia, takže prestaň byť voči mne opozícia, áno, láskavo. (Smiech.) A, pán Kalivoda, ďakujem veľmi pekne za ocenenie a teda beriem to tak, že to ocenenie viete prejaviť aj fyzicky, napríklad podporou pozmeňujúceho návrhu zákona, bola by som vám veľmi vďačná, aj pacienti by vám boli vďační. Jedným dychom, aby som bola korektná, viem o tom, že pani ministerka tu čelí úplne pochopiteľným požiadavkám zdravotníckeho sektora, ale opakujem, ja by som tu mala naozaj veľmi tvrdý prístup a nešla by som ďalej ako pol roka, preto sa o to aj takto pokúšam. Veď nakoniec pani ministerka to kľudne môže zvaliť na mňa, oni majú na mňa všetci telefónne číslo, môžem im to vysvetliť. Ďakujem.
Pfundtner, Edita, poslankyňa NR SR (2011-05-24):
Ďakujem. Vážený pán predsedajúci, vážené pani poslankyne, vážení páni poslanci, prerokúvaná téma je veľmi dôležitou témou, no patrí, bohužiaľ, medzi tie témy, kde argumenty a zdravý rozum idú často bokom a sú vytláčané historickými predsudkami, stereotypmi a prehnanými syndrómami ohrozenia. Aj keď sa budem snažiť byť vecná a argumentačne sa držať holých faktov, mám pocit, že pri tomto zákone holé fakty ako argumenty nestačia. Chcem vám preto ukázať aj trošku iné videnie na veci, ktoré teraz prerokúvame. (Ruch v sále.) Pán predsedajúci, ja počkám, kým sa upokoja trošku, poslanci z opozície.
Uhrík, Milan, poslanec NR SR (2019-03-28):
Pani poslankyňa Verešová, vy prvá ste v pléne – a to vám gratulujem – použila nálepkovanie, keď ste hovorili, že tejto témy sa ujali extrémisti a tak ďalej a tak ďalej. A o tri minúty na to ste vyzývali, aby sme ľudí nenálepkovali, aby sme proste, aby sme proste neškatuľkovali. Kritizovali ste vo svojom príspevku vládu, že robí málo, že to robí neskoro, v poriadku, máte na to právo, veď ja mám tiež podobný názor, len potom ste hovorili, že treba mať nejakú integritu skutkov a rečí a že vy máte od roku 2013 v rukách nejakú analýzu, nakoniec ste ju čítali, pána Lipšica, ktorá teda jednoznačne hovorí, že Istanbulský dohovor je negatívna vec. Ja by som sa chcel spýtať vás, pani Verešová, že čo ste vy ako poslankyňa Národnej rady, nie ako občianka, ale ako poslankyňa Národnej rady Slovenskej republiky urobili preto, aby Istanbulský dohovor nebol ratifikovaný, či ste urobili preto rovnako veľa ako poslankyňa Národnej rady, ako ste urobili pre obmedzenie potratov, pretože keď vyzývate na integritu činov a skutkov, tak..., a činov a rečí, a činov a skutkov, tak by ste, tak by ste mali byť aktívnejší. Ja sa vás pýtam, ja neviem, možno ste niečo urobili, možno ste tu predložili 20 uznesení, aby Slovenská republika odmietla ratifikáciu Istanbulského dohovoru, neviem o tom, preto sa vás pýtam, a rád by som počul odpoveď, čo urobila poslankyňa Verešová. Ďakujem.
P. Hrušovský, predseda NR SR: (2005-06-23):
(Hlasovanie.) 144 prítomných, 73 za, 10 proti, 44 sa zdržalo, 17 nehlasovalo. Návrh zákona do druhého čítania sme schválili. Prosím ďalší návrh. H. Arvay, poslanec: Pán predsedajúci, dajte teraz hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre financie, rozpočet a menu, výboru pre verejnú správu, výboru pre sociálne veci a bývanie, výboru pre obranu a bezpečnosť a výboru pre ľudské práva, národnosti a postavenie žien ako gestorskému výboru, ďalej, o tom, že návrh zákona prerokujú určené výbory do 7. septembra 2005 a gestorský výbor do 9. septembra 2005.
Horváth, Zoltán, poslanec NR SR (2011-07-08):
Ďakujem pekne za slovo. Vážený pán predsedajúci, vážený pán minister, vážené panie poslankyne, páni poslanci, dovoľte mi predniesť spoločnú správu výborov. Výbor Národnej rady Slovenskej republiky pre sociálne veci ako gestorský výbor k vládnemu návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony (tlač 340), vo výboroch Národnej rady Slovenskej republiky v druhom čítaní podáva Národnej rade Slovenskej republiky v súlade s § 79 ods. 1 zákona Národnej rady o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky. Národná rada Slovenskej republiky uznesením č. 436 z 19. mája 2011 pridelila predmetný návrh zákona na prerokovanie týmto výborom Národnej rady Slovenskej republiky: ústavnoprávnemu výboru, výboru pre hospodárstvo, výstavbu a dopravu, výboru pre verejnú správu a regionálny rozvoj, výboru pre sociálne veci, výboru pre ľudské práva a národnostné menšiny a výboru pre vzdelávanie, vedu, mládež a šport. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť Ústavnoprávny výbor Národnej rady Slovenskej republiky, výbor pre hospodárstvo, výstavbu a dopravu, výbor pre ľudské práva a národnostné menšiny, výbor pre verejné správu a regionálny rozvoj a výbor pre sociálne veci. Výbor Národnej rady Slovenskej republiky pre vzdelávanie, vedu, mládež a šport návrh zákona prerokoval dňa 16. júna 2011, ale neprijal uznesenie, nakoľko návrh nezískal súhlas nadpolovičnej väčšiny prítomných poslancov. Okrem výborov, ktorým bol návrh zákona pridelený, ho prerokoval aj Výbor Národnej rady Slovenskej republiky pre zdravotníctvo dňa 16. júna 2011 a uznesením č. 71 odporúča návrh zákona schváliť. Výbory podali 48 pozmeňujúcich a doplňujúcich návrhov. Gestorský výbor odporúča hlasovať o návrhoch v IV. časti tejto spoločnej správy nasledovne: spoločne o bodoch 1 až 7, 9, 12, 14, 15, 23, 27, 31, 35 až 44 a 47 so stanoviskom gestorského výboru schváliť a spoločne o bodoch 8, 10, 11, 13, 16 až 22, 24 až 26, 28 až 30, 32 až 34, 45, 46 a 48 so stanoviskom gestorského výboru neschváliť. Pán predsedajúci, prosím, otvorte rozpravu.
Kvorka, Ján, poslanec NR SR (2020-01-21):
Ďakujem, pán predseda. V rozprave vystúpili štyria páni poslanci. Pán predseda, sme v treťom čítaní , prosím, otvorte rozpravu.
Bugár, Béla, podpredseda NR SR (2018-10-23):
Takže pán poslanec Kollár.